08/09/2010 | Administración LocalMunicipal
Noia
Secretaría
Anuncio: aprobación definitiva do regulamento do programa xantar na casa

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que o Regulamento do programa xantar na casa, aprobado inicialmente polo Pleno en sesión realizada o 25 de xuño de 2010, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro deste regulamento que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente. O Estatuto de Autonomía de Galicia, no seu artigo 4.2, encomenda ós poderes públicos de Galicia a obriga de promover as condicións para que a liberdade e a igualdade do individuo e dos grupos en que se integran sexan reais e efectivas, debendo remover os atrancos que impidan ou dificulten a súa plenitude e facilitando a participación de todos os galegos e todas as galegas na vida económica, cultural e social. O artigo 27 da norma estatutaria no seu apartado 23, atribúelle á Comunidade Autónoma de Galicia, con carácter exclusivo, competencia en materia de asistencia social, ó igual que a Lei 7/1985, do 2 de abril, reguladora das bases de réxime local, establece no seu artigo 25.2. k) como competencia municipal a prestación de servizos sociais e de promoción e reinserción social nos termos da lexislación do Estado e das Comunidades Autónomas. A Lei 13/2008, do 3 de decembro, de servizos sociais de Galicia, no seu artigo 4, establece que os principios dos servizos sociais rexeranse, entre outros, polos principios de prevención, acción integral e personalizada, autonomía persoal e vida independiente, integración e normalización, coordinación e planificación. Ademais no capítulo II da lei faise referencia ó catálogo de servizos sociais, e concretamente no artigo 20 defínense ós servizos e actuacións de natureza mateiral ou tecnolóxica, contemplando dentro destes, no punto d) o servizo de axuda no fogar e no punto g) a manutención, xa sexa en locais de atención colectiva ou no propio domicilio da persoa usuaria. Na orde do 22 de xaneiro de 2009, pola que se regula o servizo de axuda no fogar, xa se fai referencia no artigo 4. b, as atencións de carácter persoal na realización doutras actividades da vida diaria, entre as que se atopan: a compra de alimentos e outros productos de uso común e preparación de alimentos. No último parágrafo deste artigo sinálase que o tipo de atencións que aquí se reflexan, porderá ser facilitado en parte, se é o caso, por programas específicos de lavandería ou alimentación a domicilio. Dende os programas de atención a persoas maiores e dependentes que se realizan dende os servizos sociais do noso concello, detectouse un crecente número de persoas con dependencia que viven soas ou que pasan parte do día soas. Esta situación en moitos casos repercute nunha mala alimentación unida ós perigos que supón a elaboración das comidas (gas, cociña de leña, auga quente.) ou mesmo a realización da compra. Ademáis na maioría dos casos non existe variedade nen calidade nos alimentos influíndo negativamente na súa saúde, ó non coidar axeitadamente as súas necesidades nutricionais. En data 30 de setembro de 2008 asínase o “Convenio de colaboración entre o Consorcio Galego de Servizos de Igualdade e Benestar e o Concello de Noia para o desenvolvemento do Programa Xantar na Casa no Concello de Noia”, en base o que se elabora o seguinte regulamento. O presente regulamento ten por obxecto establecer a organización e funcionamento do servizo público xantar na casa no Concello de Noia segundo o Convenio de colaboración asinado co Consorcio Galego de Servizos de Igualdade e Benestar. O programa xantar na casa é un servizo de comida a domicilio que pretende facilitar e garantir unha alimentación equilibrada e de calidade, adaptada ás necesidades das persoas maiores e/ou dependentes, con déficits de autonomía persoal, ademais de cubrir as necesidades básicas relacionadas coa compra ou elaboración de menús. Mellorar o nivel de benestar e de calidade de vida das persoas beneficiarias, e tamén das súas familias, manténdoas no seu contorno comunitario e retardando ou evitando a institucionalización. a) Proporcionar ás persoas beneficiarias unha alimentación de calidade e nutritiva, atendendo os casos de xeito individualizado e profesionalizado. b) Evitar o deterioro da calidade de vida das persoas beneficiarias por teren unha dieta inadecuada. c) Previr situacións de risco que se poidan producir no proceso de preparación e elaboración da comida. d) Facilitar un respiro ás familias e ós coidadores e impulsar medidas de apoio á conciliación da vida familiar e laboral. e) Facer un seguimento individualizado de cada situación por parte dos profesionais que interveñen no servizo. O servizo xantar na casa atenderá a aquelas persoas que, dacordo coa valoración da/o Traballadora/or Social coordinadora/or do servizo se considere un recurso idóneo. Prioritariamente estará destinado a: 1. Persoas maiores de 60 anos, que teñan limitada a súa capacidade de autonomía persoal, e sen rede de apoio que puidese suplir tal situación.2. Persoas dependentes, que carezan de apoio familiar, e que requiren de axuda para a preparación de alimentos.3. Persoas en situación de exclusión social ou desestructuración familiar técnicamente avaliada pola/o traballadora/or social de referencia e a/o coordinadora/or do servizo.4. Persoas en situación de malnutrición valorada polo seu médico.1. Estar empadroada/o no concello de Noia e ter residencia efectiva no mesmo.2. Presentar unha situación de dificultade para desenvolver axeitadamente o proceso de compra, preparación e elaboración de comidas.3. Carecer de posibilidades persoais e familiares para cubrir axeitadamente esta necesidade. Se a persoa solicitante é dependente non solo para a preparación e elaboración dos menús, senon para inxerir os mesmos, requirirase para a prestación do servizo, o compromiso de colaboración dalgunha persoa relacionada/o ca/o solicitante ou o acceso, a un servizo complementario.4. Ter cubertas as demais necesidades básicas (hixiene, habitabilidade.). En ausencia desta condición deberán exercerse previamente outro tipo de medidas para solventar dita situación.5. Non ser beneficiaria/o dunha entidade pública ou privada en réxime residencial.1. Acceder ó servizo e recibilo sen discriminación por razón de raza, sexo, relixión, ideoloxía o calquera outra condición ou circunstancia persoal ou social.2. A consideración no trato debido á dignidade da persoa, por parte do persoal do servizo.3. O tratamento confidencial dos mesmos de acordo co disposto na lei orgánica 15/1999, de 13 de decembro de protección de datos de carácter persoal ou normativa vixente ó respecto.4. A formular reclamacións e presentar suxestións.5. A recibir unha información clara e completa sobre a organización do servizo e sobre as posibles modificacións sobrevidas.6. A coñecer a situación do expediente.7. A deixar de usar o servizo por vontade propia.1. Informar a/o traballador/a social responsable da xestión do programa no concello de Noia, dos cambios da súa situación social, económica, sanitaria e persoal, que poida producir modificacións na prestación do servizo, aportando a correspondente documentación cando proceda. De non facelo, procederase ó cobro dos servizos prestados indebidamente.2. Cumprir as normas sobre o acceso, seguimento e utilización deste servizo recollidas no presente regulamento.3. Colaborar na medida das súas posibilidades no desenvolvemento adecuado do servizo, en función das súas capacidades e nas formas acordadas en cada caso.4. Respetar a dignidade persoal e profesional das persoas que prestan o servizo, así como respetar os límites das súas obrigas laborais.5. Coidar do material e electrodomésticos cedidos pola empresa distribuidora, sendo responsables dos danos e prexuízos que por acción ou ben por omisión causen na operatividade do servizo e nos seus utensilios.6. En caso de suspensión ou extinción do servizo, a persoa beneficiaria ten a obriga de devolver o material cedido en depósito, pola empresa adxudicataria.7. Aboar a cota mensual fixada para este servizo nos dez primeiros días de cada mes.8. Asinar o compromiso de contrato para autorizar o acceso a vivenda do persoal repartidor do servizo e comprometéndose a atender e realizar as indicacións que sobre o mesmo se lle faciliten. Deberá encontrarse no domicilio os días de reparto de menús; en caso contrario, comunicará coa suficiente antelación un domicilio alternativo de entrega.9. Comunicar con 15 días naturais de antelación á/ó traballadora/or social responsable da xestión do programa no concello de Noia a renuncia, baixa voluntaria ou ausencia temporal. Neste último caso concretarase, sempre que sexa posible, a duración prevista da ausencia.1. Recepción da demanda e información sobre o servizo polo/a traballadora/or social responsable da xestión e seguimento do programa.2. Presentar no rexistro xeral do concello de Noia a solicitude debidamente cuberta da persoa interesada, do seu representante legal ou gardadora/or de feito, coa seguinte documentación: a) Copia do documento nacional de identidade da/o solicitante e da/o representante legal ou gardadora/or, se é o caso. b) Copia da tarxeta sanitaria c) Copia do libro de familia e/ou certificado actualizado de parella de feito, se procede. d) Certificado de empadroamento. e) Certificado de convivencia ou informe de convivencia efectiva. f) Copia do certificado de recoñecemento do grao de discapacidade e/ou dependencia se procede g) Xustificantes acreditativos da situación económica da/o solicitante, cónxuxe ou parella de feito e convivintes economicamente dependentes (última declaración da renda ou certificado de imputacións da Axencia Tributaria, no caso de existir variación substanciais na situación económica actual, asinarase unha declaración responsable das condicións económicas concorrentes na data da solicitude e a documentación xustificativa de dita situación). h) Informe do médico de atención primaria selado e correctamente cumprimentado conforme ó modelo establecido. i) Autorización de domiciliación bancaria conforme ó modelo establecido. j) Compromiso para as persoas beneficiarias do servizo xantar na casa conforme ó modelo establecido.1. Dende o Rexistro Xeral do Concello daráselle traslado do expediente a/o Traballadora/or Social responsable da xestión do programa, que procederá á comprobación dos datos proporcionados e a valoración técnica da necesidade, podendo requirirlle canta información e/ou documentación que considere precisa para valora-la situación. Realizará a correspondente visita ó domicilio da/o interesada/o e elaborará un informe social, preceptivo e vinculante, valorando a idoneidade do servizo e a puntuación acadada dacordo cos criterios de baremación das solicitudes.2. Resolución do órgano responsable (Alcaldía ou Concellería Delegada), reflexando a concesión, denegación ou inclusión na lista de agarda en función das prazas existentes. No casos de concesión ou inclusión na lista de agarda, indicarase a puntuación acadada.3. A resolución adoptada notificarase á/ó solicitante.4. No caso de extrema e urxente necesidade debidamente valorada pola/o traballadora/or social responsable da xestión do programa, poderase iniciar de oficio a prestación do servizo de maneira inmediata, e sen prexuízo da posterior instrución do correspondente expediente. Os criterios para a baremación das solicitudes do servizo xantar na casa aplicaranse cando se cumpla co establecido nos artigos 4 e 5 do presente regulamento. Salvo para as situacións de exclusión social, desestructuración familiar ou malnutrición para as que se terá en conta a valoración da idoneidade e urxencia do servizo pola/o Traballadora/or Social responsable da xestión e organización do Servizo. Os criterios para a baremación, baséanse en indicadores que permiten considera-la valoración da necesidade en función de: 1. Autonomía persoal para a realización e inxesta de alimentos, puntuando niveis de dependencia ou necesidades derivadas de deficiencias de saúde física ou mental de acordo ó seguinte baremo e cun máximo de 30 puntos. * A puntuación realizarase dacordo coa seguinte táboa: 2. Situación socio-familiar, establecendo os graos en que a familia ou outras persoas do entorno da/o potencial usuaria/o a axuden ou a/o poidan axudar, de acordo co seguinte baremo e cun máximo de 20 puntos. - A persoa interesada vive soa: - Convivencia con outras persoas: 3. A capacidade económica da persoa usuaria do servizo calcularase en atención á renda. Teranse en conta, ademáis, o cónxuxe ou parella de feito e as persoas convivintes economicamente dependentes, de acordo co establecido nos paragrafos seguintes. A puntuación máxima a acadar neste apartado correspóndese con 10 puntos. a) A renda valorarase atendendo á última declaración da renda presentada ou certificado de imputacións da Axencia Tributaria. Excepcionalmente, naquelas situacións nas que a situación económica varíe substancialmente, teranse en conta os ingresos netos actuais sometidos a gravamen. b) No caso de que a persoa beneficiaria tivese cónxuxe ou parella de feito, a capacidade económica será a metade da suma da renda de ámbolos dous membros da parella. c) Cando a persoa beneficiaria conviva con ascendentes ou fillos/as menores de 25 anos ou maiores en situación de discapacidade (recoñecida polos equipos de valoración de discapacidade e invalidez), que dependesen economicamente dela; a capacidade económica determinarase sumando a renda da persoa interesada e a de cada convivinte económicamente dependente e dividíndoa entre todos eles. Considerarase persoa económicamente dependente aquela que non perciba ningún ingreso.4. Informe Social que valorará á adecuación do recurso demandado á situación da persoa interesada. Máximo de 30 puntos.1. A suspensión temporal efectuarase nos seguintes supostos a) Ausencia da persoa beneficiaria do seu domicilio: por vacacións, viaxes, ou ingreso temporal en centros sanitarios / residenciais por un tempo inferior a 45 dias. Este prazo poderase ampliar se está convenientemente xustificado. b) Cambio de domicilio no mesmo municipio, mentres non se realice a nova valoración social.1. Con carácter xeral, a modificación das circustancias tidas en conta para a concesión do servizo poderá dar lugar a cambios nas condicións da prestación nas que fora concedida inicialmente. Os cambios circustanciais en calquera caso, deberán reflexarse no expediente individual.2. Procederase mediante a emisión dun Informe Social e a correspondente comunicación ó Consorcio polo órgano competente.1. Causas de extinción do servizo: a) Falecemento da persoa beneficiaria. b) Renuncia voluntaria da persoa beneficiaria ou do representante legal /gardador. c) Incumprimento do pagamento dun máximo de dúas cotas establecidas do servizo. d) Incumprimento reiterado da normativa e das condicións establecidas para a prestación do servizo. e) Ausencia reiterada do domicilio, sen avisar con antelación e/ou xustificar a ausencia durante nos días de reparto dos menús. f) Ausencia do domicilio superior a 45 días e sempre que ésta, non esté convenientemente xustificada. g) Cambio de domicilio a outro concello. h) Modificación das causas que deron lugar a concesión do servizo. i) Ingreso nun centro ou equipamento residencial con carácter definitivo. j) Por precisar asistencia de carácter especializada para as actividades da vida diaria que non corresponde a este servizo. k) Ocultamento ou falsidade dos datos que foron tidos en conta para a concesión do servizo. l) Cese do Programa.2. Procedemento: 1º. Emisión dun Informe Social que reflexe a/s causa/s de extinción.2º. Resolución do órgano competente e notificación a persoa interesada.1. Tras a resolución de concesión do órgano competente comunicarase os datos da persoa interesada ó Consorcio.2. O Concello de Noia agardará a comunicación do Consorcio que indique a data da primeira visita ó domicilio e o inicio de reparto dos xantares.3. A primeira visita domiciliaria realizarase conxuntamente pola/o traballadora/or social do concello e o persoal de reparto.4. No caso de suspensión temporal, modificacións ou extinción, o órgano competente comunicará ó Consorcio as variacións oportunas para o reparto de xantares. Inicio: ó comezo do servizo comprobaráse que as persoas beneficiarias do servizo dispoñan de microondas, frigorifico, menaxe e calquera elemento adecuado para a preparación e inxesta dos xantares. Nos supostos de que as persoas beneficiarias non dispoña de microondas ou frigorífico que se adapte as necesidades do servizo, porase a disposición dos/as mesmos/as un microondas e/ou un frigorífico en rexime de depósito Desenvolvemento: entrega dos xantares: a) Os xantares entregaranse un único dia á semana. As persoas beneficiarias do programa recibirán no seu domicilio, sete bandexas diferentes co xantar para cada día da semana, durante o período en que se atope de alta no servizo. b) A distribución dos xantares organizarase en barquetas individuais de polipropileno apto para rexenerar en microondas e autorizado para estar en contacto cos alimentos, que incluirán no seu interior, primeiro prato, segundo prato e sobremesa, consonte cos menús determinados no presente documento. c) Os transporte dos menús ata o domicilio das persoas beneficiarias do programa, realizarase en vehículos adaptados mantendo a temperatura e a refrixeración imprescindible. d) O horario de entrega dos xantares será preferentemente de 09.00 da maña a 14.30 da tarde, coas variacións horarias necesarias consonte ao servizo. Comunicarase a cada unha das persoas beneficiarias o dia de entrega e a hora aproximada. e) O persoal repartidor ensinará a persoa beneficiaria ou a persoa responsable da preparación das comidas o procedemento correcto para preparar os alimentos, de retirar as comidas caducadas e revisar a temperatura do frigorífico. Igualmente informará e asesorará a persoa beneficiaria naquelas cuestións e dubidas que presente respecto ao servizo. Avaliación: anualmente realizarase unha revisión xeral dos expedientes abertos, a fin de avaliar o grao de consecución dos obxectivos e adaptación ás necesidades do programa xantar na casa. Valorando a idoneidade da continuidade da prestación do servizo.1. A forma de financiamento do servizo será a que se especifica a continuación. a) No financiamento de cada menú participará o Consorcio Galego de Servizos de Igualdade e Benestar, o concello de Noia e a persoa beneficiaria. b) A persoa beneficiaria fará unha achega económica segundo ó porcentaxe establecido polo Consorcio para cada ano, ó igual que as entidades que participan na xestión do programa. c) A persoa beneficiaria aboará con carácter anticipado nos primeiros dez (10) días de cada mes.1. Supostos especiais de pagamento a) No caso de que a persoa beneficiaria non abonase por adiantado a contía correspondente, poderase autorizar á interrupción da prestación do servizo. b) No caso de que se comunique a suspensión en tempo e forma establecida non se abonará o servizo durante o período de tempo que dure a suspensión temporal. c) No suposto de baixas que non se comunicaron en tempo e forma establecida por motivos de forza maior (falecemento, hospitalización, etc.) acreditadas documentalmente, o importe do servizo abonarase polo Consorcio. d) Os xantares que non se puideron entregar nos domicilios indicados por ausencia, por causas imputables á persoa beneficiaria, se quedase acreditada a comunicación da hora de entrega, aboaranse na súa integridade directamente a persoa beneficiaria do servizo. e) No caso de que a entrega dos xantares se efectuase fóra da franxa horaria fixada e o servizo non fose recibido, non se aboará devandito servizo. f) Con relación ao abono anticipado da persoa beneficiaria polos servizos a recibir durante o correspondente mes, as incidencias que puidesen xurdir na facturación mensual tanto en maior ou menor importe a abonar, procederase a axustar as diferenzas dos importes abonados ou pendentes de abonar no mes inmediato seguinte, procedendo a súa regularización. A prestación do servizo obxecto deste regulamento supeditarase ás dispoñibilidades orzamentarias existentes en cada momento e á continuidade do programa xantar na casa. O presente regulamento, que consta de catorce artigos, unha disposición adicional e unha disposición derradeira, entrará en vigor unha vez aprobada definitivamente e publicada no Boletín Oficial da Provincia da Coruña e unha vez transcorrido o prazo ó que se refire o artigo 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derogación. - DATOS DA PERSOA INTERESADA NOME E APELIDOS:______________________________________________________________________________________ DNI/NIE:_________________________________________________ DATA DE NACEMENTO: ______ / ______ / _________ SEXO:  Home  Muller ESTADO CIVIL: ________________ Nº SEG. SOCIAL: ______ / ___________________ ENDEREZO: ____________________________________________________________________________________________ C. P.: ___________________ PARROQUIA: ____________________________________________________________________ MUNICIPIO: _________________________________________ PROVINCIA: ________________________________________ TELÉFONO/S: _____________________________________________ DOMICILIO ALTERNATIVO PARA O REPARTO DE XANTARES: DIRECCIÓN: ___________________________________________________________________ TLF: ____________________ - DATOS DA/O REPRESENTANTE - REQUISITOS DE ACEPTACIÓN DO SERVIZO Que se compromete a aboar a cantidade económica correspondente a persoa beneficiaria do custe do servizo Que coñece e acepta as condicións e o funcionamento do servizo XANTAR NA CASA Autoriza a entidade __________________________________________________ para o acceso ao seu domicilio a efectos da prestación do servizo solicitado. En Noia, a_____ de ___________________ de 20_____ Sinatura:  Persoa interesada  Representante O/A ALCALDE/ALCALDESA DO CONCELLO DE NOIA INFORME DE SAÚDE Emitido por: Referido a: _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ PROBLEMA DE MASTIGACIÓN:  Non  Sí INTOLERANCIAS ALIMENTICIAS:  Non  Sí (especificar: _______________________________________ ______________________________________) _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ _______________________________________________________________________________________________________ En Noia, a _____ de _________________ de 20___ ASDO.: _____________________________________ DO SERVIZO XANTAR NA CASA D./Dna. __________________________________________ con DNI nº: ____________ como persoa interesada no Programa Xantar na Casa do Concello de Noia. D./Dna. ___________________________________________ con DNI nº: ____________ como representante da persoa interesada. Autorizo o acceso a miña vivenda do persoal repartidor a efectos da correcta prestación do servizo Xantar na Casa e comprométome a atender e realizar as indicacións que sobre o mesmo se me faciliten. En Noia, a ………. de ……………………………. de 20. Sinatura:  Persoa interesada  Representante A favor de: En concepto de: Datos da persoa interesada N. I. F. NOME E APELIDOS Entidade bancaria Oficina Titular da conta Codigo conta cliente (20 dixitos) (Selo da entidade bancaria) En Noia, a ____, de _________________________ de 20___ Sinatura:  Persoa interesada  Representante Noia, 1 de setembro de 2010 O alcalde, Asdo. Rafael García Guerrero.